ประกาศธนาคารแห่งประเทศไทยประกาศธนาคารแห่งประเทศไทยเรื่องการอนุญาตให้ธนาคารพาณิชย์ลงทุนในตราสาร CollateralizedDebt Obligation ๑.เหตุผลในการออกประกาศเพื่อสนับสนุนการทำธุรกรรมทางการเงินประเภทใหม่ๆอย่างต่อเนื่องและเพิ่มทางเลือกในการลงทุนให้แก่ธนาคารพาณิชย์๒. อำนาจตามกฎหมายธนาคารแห่งประเทศไทยอาศัยอำนาจตามความในมาตรา๙ ทวิ แห่งพระราชบัญญัติการธนาคารพาณิชย์ พ.ศ. ๒๕๐๕ และที่แก้ไขเพิ่มเติมอนุญาตให้ธนาคารพาณิชย์ลงทุนในตราสาร Collateralized Debt Obligationตามข้อกำหนดในประกาศนี้๓. ขอบเขตการบังคับใช้ประกาศนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคารยกเว้นกิจการวิเทศธนกิจและธนาคารพาณิชย์เพื่อรายย่อย๔. เนื้อหาข้อ ๔.๑ ตราสาร CollateralizedDebt Obligation (CDO) หมายถึงตราสารที่ออกโดยนิติบุคคลเฉพาะกิจเพื่อการแปลงสินทรัพย์เป็นหลักทรัพย์ที่มีสินทรัพย์อ้างอิงกระจายตัวอยู่ในอุตสาหกรรมต่างประเภทหรือต่างภูมิภาคกันโดยสินทรัพย์อ้างอิงอาจเป็นบัญชีลูกหนี้หรือตราสารหนี้ (Cashflow CDO) หรือ ข้อตกลงรับประกันความเสี่ยงด้านเครดิต เช่น สัญญาCredit Default Swap ที่อ้างอิงกับสินทรัพย์ประเภทต่างๆโดยผู้ออกตราสารจะนำเงินที่ได้รับจากการออกขายตราสารไปลงทุนในพันธบัตรรัฐบาลหรือตราสารหนี้ชั้นดี (Synthetic CDO)และตกลงว่าจะจ่ายคืนเงินต้นและผลตอบแทนทั้งหมดหรือบางส่วนให้กับผู้ทรงตราสารโดยอ้างอิงกับเงื่อนไขหรือเหตุการณ์ที่เกี่ยวกับความสามารถในการชำระหนี้(Credit Event) ของกลุ่มสินทรัพย์อ้างอิงที่กำหนดไว้คุณภาพของกลุ่มสินทรัพย์อ้างอิงและลำดับของสิทธิที่กำหนดไว้ในตราสารข้อ ๔.๒ให้ธนาคารพาณิชย์ลงทุนในตราสาร CDOได้ตามหลักเกณฑ์ที่ธนาคารแห่งประเทศไทยกำหนดข้อ ๔.๓ห้ามมิให้ธนาคารพาณิชย์ลงทุนในตราสาร CDOที่มีสินทรัพย์อ้างอิงดังต่อไปนี้เว้นแต่ได้รับอนุญาตจากธนาคารแห่งประเทศไทยเป็นรายกรณี(๑)ลูกหนี้เงินให้กู้ยืมเพื่อซื้อหลักทรัพย์ (บัญชีมาร์จิ้น)(๒)ตราสารที่นับเข้าเป็นเงินกองทุนของธนาคารพาณิชย์ผู้ลงทุน(๓) ตราสาร CDOข้อ ๔.๔ธนาคารพาณิชย์ที่ประสงค์จะลงทุนในตราสาร CDO จะต้องลงทุนเฉพาะในตราสารที่ได้รับการจัดอันดับความน่าเชื่อถือตั้งแต่ระดับInvestment Gradeขึ้นไปหรือเทียบเท่าจากสถาบันจัดอันดับความน่าเชื่อถือที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือสถาบันจัดอันดับความน่าเชื่อถือที่ได้รับการยอมรับจากสากลในกรณีที่เป็นตราสารซึ่งออกขายในต่างประเทศทั้งนี้ หากภายหลังตราสารดังกล่าวถูกลดอันดับความน่าเชื่อถือลงจนต่ำกว่าระดับ InvestmentGradeธนาคารพาณิชย์จะสามารถถือตราสารต่อไปได้หากได้รับความเห็นชอบจากคณะกรรมการบริหารความเสี่ยงของธนาคารพาณิชย์เท่านั้นโดยธนาคารพาณิชย์ต้องเก็บหลักฐานในการอนุมัติดังกล่าวไว้ให้ธนาคารแห่งประเทศไทยตรวจสอบด้วยข้อ ๔.๕ธนาคารพาณิชย์ที่ลงทุนในตราสาร CDOจะต้องมีความรู้และความเข้าใจในลักษณะความเสี่ยงทีเกี่ยวข้องของสินทรัพย์อ้างอิงเป็นอย่างดีรวมทั้งความเสี่ยงที่เกิดจากการที่สินทรัพย์อ้างอิงที่กล่าวกระจุกตัวในผู้ออกสินทรัพย์อ้างอิงรายใดรายหนึ่งหรืออุตสาหกรรมใดอุตสาหกรรมหนึ่งหรือภูมิภาคใดภูมิภาคหนึ่งด้วยนอกจากนี้หากสินทรัพย์อ้างอิงของตราสารนี้เป็น Structured FinanceSecurities เช่น Asset Backed Securities, MortgageBacked Securities ฯลฯธนาคารผู้ลงทุนก็ต้องมีความรู้และความเข้าใจในความเสี่ยงของสินทรัพย์อ้างอิงของ StructuredFinance Securities ด้วยข้อ ๔.๖ธนาคารพาณิชย์สามารถลงทุนในตราสาร CDO ที่ออกโดยนิติบุคคลเฉพาะกิจที่จัดตั้งขึ้นเพื่อทำธุรกรรมCDO ซึ่งมีถิ่นที่อยู่ทั้งในและนอกประเทศหรือคู่สัญญาที่ธนาคารแห่งประเทศไทยจะกำหนดเพิ่มเติมเท่านั้นข้อ ๔.๗ธนาคารพาณิชย์จะต้องมีระบบการบริหารความเสี่ยงที่มีประสิทธิภาพและเหมาะสม ดังนี้(๑) คณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องในกรณีของสาขาธนาคารพาณิชย์ต่างประเทศจะต้องเข้าใจลักษณะของตราสารและความเสี่ยงที่เกี่ยวข้องโดยคณะกรรมการย่อยและผู้บริหารระดับสูงที่ได้รับมอบหมายให้ดูแลการลงทุนดังกล่าวจะต้องมีความรู้ความเข้าใจในลักษณะของตราสารและความเสี่ยงที่เกี่ยวข้องเป็นอย่างดีและจะต้องเป็นผู้ควบคุมดูแลการลงทุนดังกล่าวตามนโยบายที่ได้รับความเห็นชอบอย่างใกล้ชิดและให้ความสำคัญในการบริหารความเสี่ยงที่เกิดจากการลงทุนในตราสารดังกล่าวด้วย(๒)ธนาคารพาณิชย์จะต้องกำหนดนโยบาย กลยุทธ์ขั้นตอนการปฏิบัติในการลงทุนการบริหารความเสี่ยงที่เกี่ยวข้องและการควบคุมภายในไว้อย่างชัดเจนเป็นลายลักษณ์อักษรโดยนโยบายดังกล่าวจะต้องได้รับความเห็นชอบจากคณะกรรมการธนาคารหรือคณะผู้บริหารที่มีอำนาจหน้าที่ ความรับผิดชอบที่เกี่ยวข้องในกรณีสาขาธนาคารพาณิชย์ต่างประเทศหรือคณะกรรมการย่อยที่ได้รับมอบหมายให้ดูแลในการประกอบธุรกรรมดังกล่าวรวมทั้งการเปลี่ยนแปลงนโยบายจะต้องได้รับความเห็นชอบจากคณะกรรมการธนาคารหรือคณะผู้บริหาร หรือคณะกรรมการย่อยที่กล่าวก่อนทุกครั้ง(๓)ธนาคารพาณิชย์จะต้องมีหน่วยงานบริหารความเสี่ยงที่เป็นอิสระ (Riskmanagement unit) เพื่อทำหน้าที่ประเมิน ติดตามควบคุมตรวจสอบดูแลการบริหารความเสี่ยงโดยรวมของธนาคารพาณิชย์นั้นและมีการรายงานโดยตรงต่อคณะกรรมการธนาคารผ่านทางคณะกรรมการบริหารความเสี่ยงอย่างสม่ำเสมอสำหรับกรณีของสาขาธนาคารพาณิชย์ต่างประเทศหน่วยงานบริหารความเสี่ยงดังกล่าวอาจตั้งอยู่ในสำนักงานภูมิภาคก็ได้โดยจะต้องมีการรายงานต่อหน่วยงานที่ได้รับมอบหมายจากสำนักงานใหญ่อย่างสม่ำเสมอ(๔)ธนาคารพาณิชย์จะต้องมีบุคลากรที่มีความรู้ความเข้าใจความสามารถและประสบการณ์เพียงพอที่จะรองรับการลงทุนในตราสาร CDOอย่างมีประสิทธิภาพและครบวงจร(๕)ธนาคารพาณิชย์จะต้องมั่นใจว่ามีระบบงานและระบบควบคุมภายในที่สามารถรองรับการลงทุนดังกล่าวได้อย่างมีประสิทธิภาพเพียงพอและเหมาะสมมีระเบียบและวิธีปฏิบัติในการควบคุมภายในที่ชัดเจนและเป็นลายลักษณ์อักษรมีการกำหนดโครงสร้างการควบคุมและมีการแบ่งแยกหน้าที่อย่างเหมาะสมมีการตรวจสอบระบบควบคุมภายใน และการปฏิบัติตามมาตรการควบคุมภายในอย่างสม่ำเสมอรวมทั้งมีการจัดทำระบบข้อมูลเพื่อรายงานความเสี่ยงและการจัดทำรายงานเสนอต่อคณะกรรมการตรวจสอบหรือหน่วยงานที่ได้รับมอบหมายจากสำนักงานใหญ่ในกรณีของสาขาธนาคารพาณิชย์ต่างประเทศโดยหน่วยงานดังกล่าวอาจตั้งอยู่ในสำนักงานภูมิภาคก็ได้(๖) ธนาคารพาณิชย์จะต้องจัดให้มีระบบงานที่เป็นปัจจุบันซึ่งจะช่วยในการวิเคราะห์และติดตามความเสี่ยงของสินทรัพย์อ้างอิงตลอดอายุของตราสารรวมทั้งระบบงานดังกล่าวจะต้องสามารถวัดความเสี่ยงและจัดทำรายงานเสนอต่อผู้บริหารอย่างสม่ำเสมอ(๗)ธนาคารพาณิชย์จะต้องจัดเก็บหลักฐานในการลงทุนในตราสาร CDOไว้ที่ธนาคารพาณิชย์เอง โดยมีรายละเอียดของข้อมูลที่สำคัญ ได้แก่วันที่ทำธุรกรรมสินทรัพย์อ้างอิงทั้งหมดในกลุ่ม สกุลเงินของสินทรัพย์อ้างอิง สกุลเงินของตราสารระดับความน่าเชื่อถือของตราสาร จำนวนเงิน วันครบกำหนดของตราสารและจัดให้มีข้อมูลเกี่ยวกับระดับความน่าเชื่อถือของตราสารอย่างน้อยเป็นรายไตรมาสเป็นต้น เพื่อให้ธนาคารแห่งประเทศไทยตรวจสอบหรือจัดส่งสำเนาให้แก่ธนาคารแห่งประเทศไทยเมื่อมีการร้องขอข้อ ๔.๘ธนาคารพาณิชย์จะต้องจัดทำระบบงานภายในเพื่อควบคุมดูแลไม่ให้ธนาคารพาณิชย์มีความเสี่ยงอันเกิดจากสินทรัพย์อ้างอิงรายใดรายหนึ่งเมื่อสิ้นวันหนึ่งๆเกินร้อยละ ๒๕ ของเงินกองทุนชั้นที่ ๑ ของธนาคารพาณิชย์นั้นสำหรับการคำนวณเงินลงทุนในสินทรัพย์อ้างอิงที่เกิดจากตราสาร CDOให้ใช้วิธีการ Proportionateเงินลงทุนในตราสารตามอัตราส่วนของสินทรัพย์อ้างอิงในกลุ่มและต้องมีหลักฐานไว้ให้ธนาคารแห่งประเทศไทยตรวจสอบหรือจัดส่งสำเนาให้แก่ธนาคารแห่งประเทศไทยเมื่อมีการร้องขอทั้งนี้ในการคำนวณจำนวนเงินลงทุนสูงสุดในสินทรัพย์อ้างอิงรายใดรายหนึ่งให้ธนาคารพาณิชย์นับเงินลงทุนในสินทรัพย์อ้างอิงที่เกิดจากการลงทุนในตราสารCDOตามแนวทางการคำนวณที่กำหนดไว้ในย่อหน้าแรกนั้นรวมเข้ากับธุรกรรมการให้สินเชื่อหรือลงทุนในกิจการหรือก่อภาระผูกพันเพื่อบุคคลนั้นด้วยข้อ ๔.๙การลงทุนในตราสาร CDO ที่เกี่ยวข้องกับสกุลเงินตราต่างประเทศหรือบุคคลที่มีถิ่นที่อยู่นอกประเทศ จะต้องปฏิบัติตามกฎหมายและระเบียบควบคุมการแลกเปลี่ยนเงินหรือมาตรการป้องปรามการเก็งกำไรค่าเงินของธนาคารแห่งประเทศไทยข้อ ๔.๑๐ธนาคารพาณิชย์จะต้องบันทึกบัญชีและเปิดเผยข้อมูลการลงทุนในตราสาร CDO ให้ถูกต้องตามมาตรฐานการบัญชีหรือวิธีปฏิบัติของสากลข้อ ๔.๑๑ธนาคารพาณิชย์ที่ลงทุนในตราสาร CDO จะต้องมีการรายงานตามแบบรายงานที่ธนาคารแห่งประเทศไทยกำหนด๕.วันเริ่มต้นการถือปฏิบัติประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๕ สิงหาคม พ.ศ. ๒๕๔๗หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยญาณี/พิมพ์๒พฤศจิกายน ๒๕๔๗นวพร/สุนันทา/ตรวจ๑๒พฤศจิกายน ๒๕๔๗A+B[๑] รก.๒๕๔๗/พ๙๔ง/๓๐/๒๗สิงหาคม ๒๕๔๗